[{"text_idx": "#000000", "text": "Vallavalitsus saatis tervise- ja to\u0308o\u0308ministrile taotluse lisada Peetri tervishoiu to\u0303mbekeskuste nimekirja"}, {"text_idx": "#000001", "text": "Lp Jevgeni OssinovskiTervise- ja to\u0308o\u0308minister"}, {"text_idx": "#000002", "text": "Sotsiaalministeerium kuupa\u0308ev digiallkirjas nr 15-6/2152info@sm.ee"}, {"text_idx": "#000003", "text": "Taotlus tervise- ja to\u0308o\u0308ministri ma\u0308a\u0308ruse \u201eEsmatasandi tervisekeskuste kaasajastamine\u201c lisas 1 toodud esmatasandi tervishoiu to\u0303mbekeskuste nimekirja Peetri aleviku lisamiseks"}, {"text_idx": "#000004", "text": "Po\u0308o\u0308rdume Teie poole korduvalt to\u0303sise murega.Rae vald on Eesti ko\u0303ige kiiremini kasvav omavalitsus. 01.01.2017 seisuga elas vallas 16955 elanikku ja valda kuuluv Peetri alevik koos la\u0308hialaga on ko\u0303ige kiiremini arenev piirkond kogu Eestis. Elanike arv kasvab pidevalt ja ka\u0308imasolevate kinnisvaraarenduste hulk eeldab kasvu ja\u0308tkumist, kuna tegemist on atraktiivse elamupiirkonnaga. Peetri alevikus ja u\u0308mbritsevates ku\u0308lades elas 01.01.2017 seisuga 7380 elanikku.Hoolimata suurusest ja kiirest arengust pole esmatasandi tervisekeskuste kaasajastamise meetme raames Peetri alevikku esmatasandi tervishoiu to\u0303mbe-keskusena ma\u0308a\u0308ratletud. Seda isegi vaatamata sellele, et tegu on piirkonnaga, mis u\u0308letab ma\u0308rkimisva\u0308a\u0308rselt meetme no\u0303uetes sa\u0308testatud teeninduspiirkonna suurust (4500 isikut).Ta\u0308na pole aga Peetri piirkonna elanikul kohapeal vo\u0303imalik saada esmatasandi tervishoiuteenust, misto\u0303ttu on ko\u0303ik elanikud sunnitud perearsti juurde minekuks so\u0303itma Tallinnasse vo\u0303i teistesse piirkondadesse. See aga toob elanikele kaasa arvestatava ajakulu ja piirkonnale ta\u0308iendava liikluskoormuse. Kuna Peetri piirkond on atraktiivne just noorte perede seas ja piirkonnas elab va\u0308ga palju va\u0308ikeseid lapsi, kes vajavad keskmisest rohkem perearsti ku\u0308lastamist, on probleemi ees sajad va\u0308ikelastega perekonnad. Tervishoiuteenuse saamiseks tuleb haigete vo\u0303i kontrolli vajavate lastega liikuda isikliku- vo\u0303i u\u0308histranspordiga la\u0308bi ko\u0303ige tihedama liikluskoridori Tallinna erinevatesse keskustesse, mis toob lisaks ajakulule kaasa ka parkimisprobleemid jms. Nii va\u0308ikelastega emadele, eakatele kui ka teistele teenusesoovijatele on ha\u0308davajalik, et Peetri suuruses piirkonnas oleks loodud vo\u0303imalused esmatasandi tervishoiuteenuste ka\u0308ttesaamiseks kohapeal. See arvestaks u\u0308helt poolt inimeste tervise ja heaoluga ning oleks teiselt poolt ka keskkonnasa\u0308a\u0308stlik ja ja\u0308tkusuutlik lahendus.Rae vald on teinud ma\u0308rkimisva\u0308a\u0308rseid investeeringuid Peetri piirkonna avalikesse teenustesse ja kindlasti ja\u0308tkab neid. Viimastel aastatel on valminud uued lasteaia- ja koolimajad, ehitatud kergliiklusteid jm avalikku infrastruktuuri. Ma\u0308rkimisva\u0308a\u0308rse osa investeeringutest on vald teinud oma vahenditest vo\u0303i laenuraha arvelt.Peetri piirkonna elanikud on perearsti tulekut juba kaua oodanud ja vald on selle ehitamiseks vajalikud ettevalmistused ka teinud \u2013 valitud on maatu\u0308kk ja valminud on eskiisprojekt. Vald on valmis osalema tervisekeskuse ehitamises ja ootab selleks pikisilmi toetusraha. Ta\u0308ielikult valla oma vahenditest see kahjuks vo\u0303imalik ei ole, sest lisaks tehtud investeeringutele on ja\u0308tkuvalt ta\u0308iendav no\u0303udlus uute lasteaia- ja koolikohtade ja\u0308rgi, mille ehitamine on valla piiratud ressursside tingimustes prioriteetsem.Terviseamet kuulutas 05. novembril 2016 va\u0308lja konkursi perearsti leidmiseks uuele nimistule u\u0308ldarstiabi osutamiseks Harjumaal, teeninduspiirkonnaga Rae vald (0-nimistu).06.12.2016 edastati vallale Terviseameti poolt perearsti konkursi luhtumise protokoll (nr 6.1-7/76 06.12.2016), kuna konkursile ei laekunud u\u0308htegi avaldust. To\u0303ena\u0308oliselt luhtus tookordne konkurss just po\u0303hjusel, et puuduvad ruumid teenuse osutamiseks.Uue valitsuse koalitsioonilepingus olete va\u0308lja toonud aluspo\u0303himo\u0303tted ning o\u0308elnud, et la\u0308htute eeska\u0308tt Eesti inimeste ootustest. Peetri piirkonna esmatasandi tervishoiuteenus on sealsete elanike ootuseks olnud juba aastaid, misto\u0303ttu hea meel on to\u0303deda, et esmatasandi tervishoiuteenuste ka\u0308ttesaadavuse parandamine on kindel punkt koalitsioonileppes. Arvestades eeltoodut, meie varasemaid ettepanekuid ning Tervise- ja to\u0308o\u0308ministri 12.08.2015 ma\u0308a\u0308ruse nr 36 \u00a7 15 lo\u0303ikes 11 sa\u0308testatuti, palume tungivalt lisada Peetri alevik ja selle la\u0308hiala esmatasandi tervishoiu to\u0303mbekeskuste nimekirja, mis vo\u0303imaldaks taotluse esitamise osas na\u0308ha perspektiivi ja erisusi.Lisaks ootame ja loodame ja\u0308tkuvalt, et saate tulla tutvuma Peetri aleviku ja selle la\u0308hiu\u0308mbruse piirkonna elu ja olukorraga, mille ja\u0308rel saaksime u\u0308heskoos arutleda sobivate lahenduste u\u0308le u\u0308lalviidatud olulistes probleemides kiire rahvastikukasvuga piirkonnas. Kui Teile sobib, vo\u0303iksime kohtuda aprillikuu jooksul Teile sobival ajal."}, {"text_idx": "#000005", "text": "Rae So\u0303numite paberva\u0308ljaanne ilmub iga kuu (v.a juuli) teisel to\u0308o\u0308na\u0308dalal. Kaasto\u0308o\u0308d ja kuulutused palume saata 20. kuupa\u0308evaks koos vajalike kontaktandmetega."}, {"text_idx": "#000006", "text": "Reklaami hinnad ja tingimused: "}, {"text_idx": "#000007", "text": "Rae So\u0303numite paberva\u0308ljannete numbrid: "}]